《行路难 其二》
明代·庞一德

入山亦已深，居人一何稀。百里三四家，茅茨枕山陂。

爨斫山木三，饷食道边藜。斜日群行汲，漏下不得归。

一歃亦已艰，何况酒与糜。柴门有底疏，所忧虎与罴。

尔民则已苦，何用知客悲。

作者简介：庞一德，字与虔。原籍南海人，随父寓罗定州西宁县（今广东郁南）。明神宗万历四年（一五七六）举人。初任恩平县学教谕，晋升嘉鱼知县。后改教职，初任扬州，再任施州。有《双瀑堂草》。清道光《广东通志》卷二八〇庞嵩传有附传。